НАУЧЕНОИЗСЛЕДОВАТЕЛСКИ ПРОЕКТ Договор №80-10-15 от 18.03.2020 г., финансиран от ФНИ НА СУ „СВ. КЛИМЕНТ ОХРИДСКИ“

**Тема: „Равнище на формираност на социокултурните и социолингвистичните**

**компетентности у учениците в начална училищна възраст чрез обучението по**

**български език и литература“**

Вид на проекта: тематичен проект

Ръководител: проф. дпн Нели Иванова

Факултет по педагогика

Резултатите от извършената изследователска работа са в съответствие с целите на проекта, а именно:

1. Проучване равнището на формираност на социокултурните и социолингвистичните компетентности у учениците в 1.-4. клас чрез изследване мнението на родители и начални учители;

2. Обобщаване на получените от изследването резултати от студенти педагози (във връзка с подготовката им в контекста на дисциплината «Методика на обучението по български език и литература в началното училище» - като предпоставка за успешната им реализация като бъдещи учители, осъществяващи обучението по български език и литература в началния етап на основната образователна степен) и от докторанти;

3. Извеждане на обобщения и препоръки за усъвършенстване подготовката на учениците и формирането на социокултурни и социолингвистични компетентности чрез обучението по български език и литература в 1.-4. клас.

В изпълнение на работната програма по темата на проекта беше извършено следното:

- Беше проучена литература по проблема;

- Беше създаден диагностичен инструментариум: (анкети) за установяване равнището на формираност на социолингвистичните и социокултурните компетентности у учениците в началния етап на основната образователна степен – през погледа на родители и начални учители;

- Беше проведено изследване с начални учители и родители на ученици в 1.-4. клас;

- В изследването са включени на случаен принцип 229 родители и 592 начални учители от 58 училища в различни области и общини на страната (Плевен, Шумен, София град – община Столична, София област, Пловдив, Монтана, Сливен, Варна, Добрич, Хасково, Пазарджик, Бургас, Враца и др.) и едно българско училище в чужбина (Българското училище в Единбург, Великобритания).

- Беше направен анализ на получените от изследването резултати с помощта на математико-статистически методи (от студенти педагози и докторанти);

- Бяха обобщени получените от изследването резултати от студенти педагози (във връзка с подготовката им в контекста на дисциплината «Методика на обучението по български език и литература в началното училище» - като предпоставка за успешната им реализация като бъдещи учители, осъществяващи обучението по български език и литература в началния етап на основната образователна степен, и от докторанти) и от докторанти;

- Бяха изведени обобщения и препоръки за усъвършенстване на езиковата и литературната подготовка на учениците и формирането на социолингвистичните и социокултурните им компетентности в началния етап на основната образователна степен;

- Бяха популяризирани получените от изследването резултати чрез изготвянето и публикуването на статии за научнометодически списания и сборници от научнопрактически конференции.

В научния колектив по темата на проекта участват 2-ма университетски преподаватели (проф. дпн Нели Иванова, гл. ас. д-р Марияна Косева), 3-ма докторанти (Десислава Петрова, Ирена Райкова, Теодора Вълева) и 2-ма студенти (от ФП - специалност Педагогика – 3. Курс - Лия Ангелова и Юлиана Панова-Димитрова), взели участие в изпълнение на проектните дейностите. Изследването е осъществено от докторанти и студенти, членове на научния колектив на проекта, под научното ръководство на проф. дпн Нели Иванова.Резултатите от проведеното изследване по темата на научния проект са в съответствие с очакваните резултати от научноизследователската работа по темата на проекта, а именно:

• Получаване на обратна информация за равнището на формираност на социокултурните и социолингвистичните компетентности у учениците в началния етап на основната образователна степен;

• Обобщаване на резултатите от проведеното изследване и извеждане обобщения, на препоръки за усъвършенстване езиковата и литературната подготовка на учениците и формирането на социокултурни и социолингвистични компетентности;

• Популяризиране на резултатите от изследването;

• Създаване на предпоставки за успешна професионална реализация на студентите от специалност Педагогика след обучението им във ФП при СУ „Св. Кл. Охридски”.

За разпространението на резултатите от проведеното изследване по темата на

проекта са подготвени: 1 публикация в национални и международни списания – индексирани и реферирани, и 3 – в неиндексирани, но реферирани (до този момент са излезли две статии от подготвените общо 3 – за неиндексирани, но реферирани списания, вписани в референтния списък на НАЦИД); участие с доклади на 3 членове на научния екип в международна конференция:

* Петрова, Д. Равнище на формираност на езиковите, социолингвистичните и социокултурните компетентности на учениците в начален етап според учителите. [LEVEL OF FORMATION OF LANGUAGE SOCIOLINGUISTIC AND SOCIOCULTURAL COMPETENCES IN PRIMARY SCHOOL PUPILS ACCORDING TO TEACHERS], Desislava Petrova/Десислава Петрова – Български език и литература. №5, 2020, Bulgarian Language and Literature Volume 62, Number 5, 2020 Български език и литература, с. 515-525.
* Иванова, Н. Формиране на социолингвистични и социокултурни компетентности в начална училищна възраст, - Предучилищно и училищно образование, № 5, 2020, с. 55-67.
* Юлияна Панова-Димитрова – Формиране на социолингвистичните и социокултурните компетентности у учениците в начална училищна възраст според учителите им. - Предучилищно и училищно образование, № 6, 2020, с. 34-48.
* Публикации (3 броя по темата на проекта) в сборника от конференцията в Китен.
* Иванова, Н. Доколко са формирани социокултурните и социолингвистичните компетентности у учениците в начална училищна възраст според учителите и родителите им? В: Взаимодействие на преподавателя и студента в условията на университетското образование: актуални проблеми, съвременни изследвания, опит. Сборник с научни доклади. Четвърта книга. Издателство ЕКС-ПРЕС, Г., 2020, с. 383-386. (Международна научна конференция на тема: Взаимодействие на преподавателя и студента в условията на университетското образование: актуални проблеми, съвременни изследвания, опит., проведена онлайн (Китен), 02.09.-06.09.2020 г.)
	+ Райкова, И. Равнище на формираност на социолингвистични и социокултурни компетентности в начална училищна възраст според учителите и родителите в сравнителен план. В: Взаимодействие на преподавателя и студента в условията на университетското образование: актуални проблеми, съвременни изследвания, опит. Сборник с научни доклади. Четвърта книга. Издателство ЕКС-ПРЕС, Г., 2020, с. 387-391. (Международна научна конференция на тема: Взаимодействие на преподавателя и студента в условията на университетското образование: актуални проблеми, съвременни изследвания, опит., проведена онлайн (Китен), 02.09.-06.09.2020 г.)
	+ Вълева, Т. Формираност на социолингвистичните и социокултурните компетентности у учениците в началния етапна основната образователна степен. В: Взаимодействие на преподавателя и студента в условията на университетското образование: актуални проблеми, съвременни изследвания, опит. Сборник с научни доклади. Четвърта книга. Издателство ЕКС-ПРЕС, Г., 2020, с. 418-423. (Международна научна конференция на тема: Взаимодействие на преподавателя и студента в условията на университетското образование: актуални проблеми, съвременни изследвания, опит., проведена онлайн (Китен), 02.09.-06.09.2020 г.)